
– Nagyon jó, hogy eljöttünk ide! – jelentette ki menyasszonyom
elégedett mosollyal. Letette villáját a tányér mellé: – Egy
morzsányit sem tudok többet lenyelni!

Ahogy
végignéztem rajta a vacsoraasztalnál, őszintén reméltem, hogy
téved, vagy hogy mire felmegyünk a szobába, már ülepszik benne
annyira a svédasztalos étel, hogy mégiscsak belefér majd egy kis
extra. Elvégre nem csak azért utaztunk el az ünnepekre
Hajdúszoboszlóra, hogy fürdőzgessünk és zabáljunk. Komolyan
reménykedtem egy kis akcióban is, remélve, hogy a termálfürdő, a
szauna és a karácsonyi dekoráció megteszi hatását, és Flóra eléggé
el tud majd lazulni egy jó menethez.

Hiszen
ez volt a cél, nemdebár. Kiszabadulni a mindennapok rohanásából,
kihagyni az otthoni aprólékos takarítást, főzőcskézést, a
tökéletességnek való megfelelést. Nem csoda, hogy egyre többen
választják a hagyományos ünneplés helyett a wellness-szállodákba
való elmenekülést. És most mi is így tettünk, otthon hagytuk a
felújtás utáni pakolnivalókat, a családi intézendőket, és
befizettük magunkat pár napra ebbe a remek szállodába. Itt pedig
meg is kaptunk mindent, amit ígértek: konditermet, szaunát,
wellness-részleget, és mint este kiderült, kiváló kosztot is.
Úgyhogy a fürdőzés után elegáns ruhába öltözve fogyasztottuk el a
sült lazac utolsó morzsáit is, édesburgonyával és hollandi
mártással.

– Örülök, hogy ízlett – mondtam páromnak, és elégedetten
szemléltem testre simuló vörös estélyi ruhájában, ami vékony
pántjában szabadon hagyta karjait és dekoltázsa kihangsúlyozta telt
melleit. Odahaza valószínűleg nem vett volna fel ilyen merész
ruhát, de itt és most örömmel bevállalta a kedvemért. – Megnézed,
milyen desszert van, amíg én is befejezem?

– Hát
persze – mondta mosolyogva, és összehajtotta addig ölében lévő
szalvétáját, a tányérra fektette, majd felállt és a svédasztalos
pulthoz sétált. Örömmel állapítottam meg, hogy a ruha remekül
kiemelte csinos, kerek fenekét és mivel pont a combja közepénél ért
véget, a formás lábaiban is gyönyörködhetem, amin ráadásul a
magassarkú is feszített picit.

Az
utolsó falatokat is elfogyasztottam, majd megittam a maradék
boromat is. Eleinte kissé drágálltam ezt a kiruccanást, de most már
éreztem, hogy megérte az árát. Mintha csak a világ másik felére
kerültünk volna, pedig valójában csak néhány kilométerre ugrottunk
el otthonról.

Hátradőltem a székben és örömmel néztem körül. Az étterem
sarkában feldíszített fenyőfa árasztotta a karácsonyi hangulatot. A
hangszórókból diszkréten áradt a karácsonyi zene, és még az
asztalokon is zöld gyertya és néhány vörös LED
pislákolt.

Megnéztem, merre jár menyasszonyom: a svédasztal végében állt
a sütiknél és a pohárkrémeknél. Jelezni akartam neki, hogy hozzon
nekem is egy pisztáciakrémet, de éppen elmerülten cseverészett egy
pasival. Magas, izmos, széles vállú, korunkbeli férfi volt, vidám,
csíkos ingben és tengerkék farmernadrágban. Valami nagyon vicceset
mondhatott, mert Flóra elpirulva kuncogott, és legnagyobb
meglepetésemre végigsimított a csávó karján, talán picit hosszabban
is, mint a helyzet indokolta volna. Fura volt így látni, mert
általában visszafogottan viselkedett, és nem tapizott le vadidegen
pasikat, sőt, került mindenféle fölösleges kontaktot.

Egy
újabb kacaj és a pasi kézfejének végigsimítása után menyasszonyom
visszasétált hozzám. Annyira el volt gondolkodva, hogy nem csak
nekem, de magának sem hozott desszertet, amiért eredetileg indult.
Lehuppant székére, és maga elé bámulta forgatta maradék borát a
poharában.

– Ki
volt ez a pasi? – kérdeztem és az étterem másik felébe intettem
szememmel, ahol a férfi épp leült egy asztalhoz.

– Ó,
csak egy régi ismerős! – jelentette ki Flóra, de nem nézett a
szemembe. Kortyolt egyet a borból, aztán körülnézett, mintha
álomból ébredne: – Akartunk még... valamit?

– Csak
egy kis desszertet – kacsintottam, mire ő zavartan
rámnézett:

– Tényleg! – mondta. – Megyek, hozok is valamit. Te is
kérsz?

– Igen, egy olyan pohárkrémet, légy szíves – mutattam a terem
közepén felsorakoztatott desszertek felé. Flóra odasietett és
ráérősen válogatott közöttük. Már szólni akartam, hogy jó lesz
bármelyik, de legnagyobb meglepetésemre az előbbi pasi megint
odalépett hozzá, és bizalmasan súgott valamit a fülébe.
Menyasszonyom ismét elnevette magát, és megróvó mosollyal csóválta
a fejét, mintha csak valami illetlen viccet hallott volna. Még
derűsen váltottak egymással pár mondatot, aztán menyasszonyom
visszasétált hozzám a két desszerttel.

– Ez
jó lesz? – kérdezte.

– Persze – mondtam. – Miről beszélgettetek a régi
ismerősöddel?

– Á
csak felemlegetett pár régi poént. Semmi komoly... – terelte el
párom a kérdést, de láttam rajta, hogy valami foglalkoztatja. Némán
kóstoltuk meg a pisztáciakrémet.

– Finom, nem túl édes – dicsértem, mire párom csak bólintott.
De nem fűzött hozzá semmit, csak kanalazta tovább a
desszertet.

Az
üvegpohár már majdnem teljesen kiürült, amikor hátradőlt és a
szemembe nézett.

– Figyu... – kezdte. – Emlékszel még, hogy nyáron miről
beszélgettünk?

– Hú,
hát elég sok mindenről... Melyik témára gondolsz? A
felújításra?

– Nem
egészen... – hallgatott el Flóra. Kis gondolkodás után kitört
belőle: – Na jó, emlékszel, amikor nyaraláskor beszéltünk
mindenfélét?

– Igen...? – valóban beszéltünk mindenféle
bolondságot.

– És
említetted, van olyan fantáziád, hogy végignéznéd, hogy megdugjon
valaki más?

Ó, az a
beszélgetés! Valóban említettünk egymásnak mindenfélét, és én
persze felsoroltam, amiket pornófilmekben láttam: hármas szex,
lekötözés, satöbbi. A párom is emlegetett tollakat, masszázst,
illatgyertyákat, nyilvános szexet. Kellemes kis csevejnek
tartottam, semmi többnek, amiből vajmi keveset valósítottunk meg
később a mindennapjainkban.

– Nagyon is emlékszem – bólogattam vigyorogva.

– Nos,
ez a pasi... – intett oda szemével Flóra – nem egyszerű régi
ismerős. Egy kicsit... hát kavartam vele.

– Kavartál? – csodálkoztam. Ez nem volt jellemző visszafogott
menyasszonyomra, aki még a függönyt is mindig alaposan behúzta szex
előtt. – Az mit jelent pontosan?

– Nem
voltunk együtt vagy ilyesmi, de néhányszor... hát...

– Összebújtatok? – kérdeztem provokatívan.

– Így
is mondhatjuk – dőlt hátra Flóra megkönnyebbülve. – Volt egy olyan
része az életemnek, amikor nem vágytam komoly kapcsolatra, és egy
bulin megismerkedtem vele... Nem is lett vele semmi, csak hát...
tudod...

– Egyéjszakás kaland volt?

– Többéjszakás, de végülis igen. Segítettünk
egymáson.

– Szóval azért trécseltetek egymással olyan vidáman! – értettem
meg hirtelen. – És ő hogyhogy itt van most?

– Azt
mondta, a szülei nyertek egy utat ide, valami utazási irodával, és
neki nem volt jobb dolga, hát elkísérte őket. Jobb, mint egyedül
karácsonyozni – vont vállat drága párom. – És én meg arra
gondoltam, hogy ha már annyit emlegetted, hogy tudod, néznéd... Még
mindig így van?

– Igen...? – vártam, hogy hová akar kilyukadni.

– Szóval ha valakivel, vele el tudnám képzelni a
dolgot.

Megint
nagyot néztem. A párom, aki néha még előttem is takargatta magát
zuhany után, most előbb bejelenti, hogy ezzel az idegen csávóval
szexelt mindenféle érzelem nélkül, és most meg azt, hogy szívesen
megtenné újra?

– Hogy...? – nyögtem ki.

– Ha
tényleg benne lennél, ő egy olyan pasi, akivel nem lennének érzelmi
bonyodalmak, és itt nem is tudnák meg sem a szomszédok, sem senki
más.

A párom
szemébe néztem. Ő riadtan sütötte le a szemét.

– Csak
egy ötlet volt, felejtsük el, jó?

– Nem,
nem! – tiltakoztam. – Inkább beszéljük végig! Valójában egészen...
érdekel a dolog!

– Tényleg? – nézett újra rám.

– Tényleg! – jelentettem ki, bár valójában ugyanolyan
cseverészésnek gondoltam a témát, mint amit nyaraláskor
folytattunk. De azért belementem a játékba. – Szóval benne lennél,
hogy felhívjuk magunkhoz ezt a pasit, és szívesen... lefeküdnél
vele?

– Hát... – habozott párom vérvörös arccal.

– Semmi gond! Csak hogy jól értem-e. Szexelnél vele újra, és
hagynád, hogy én végignézzem?

– Csak
egy ötlet volt, továbbjátszottam a gondolattal, amit nyáron
meséltél – vont vállat Flóra, és kiitta az utolsó kortyot is a
borospohárból.

– És ő
szerinted benne lenne? – kérdeztem hátradőlve.

– Ő
mindenben benne lenne... – felelte párom kis grimasszal. – Tudod,
vele a szex... egész más volt.

– Az
mit jelent?

– Ő az
átlagosnál egy kissé... keményebben szerette.

– Pontosan mit jelent, hogy keményebben?

– Nem
akarok minden részletet felemlegetni... – vörösödött el Flóra még
jobban. – De kicsit hasonlított a pornófilmekhez.

Vajon
ez mit jelenthetett? Próbáltam elképzelni ártatlan kis
menyasszonyom a térdén, ahogy ez a pasi az arcára élvez – nem
igazán sikerült. A farkam mindenesetre megmoccan a
nadrágomban.

– Idehívod? – kérdeztem.

– Tényleg? – nézett nagyot Flóra. – Ide, az
asztalhoz?

– Beszélgessünk egy kicsit, abból nem lehet baj – jelentettem
ki.

Flóra
hallgatott picit, aztán végig a szemembe nézve letette a poharát és
felállt a székből. Odasétált a szüleivel vacsorázó férfihoz, és
néhány udvarias szóval elszakította tőlük. Az öregek jófejek
voltak, vidáman hárították a szabadkozást, szerintem örültek, hogy
egy ilyen csinos nő szakítja el tőlük a fiukat, talán még titokban
reménykedtek valami komoly dologban. De abban biztos nem, hogy a
menyasszonyom erről a pasiról mint szeretőről
álmodozzon.

Ezen
nem sokat töprenghettem, mert a pasi máris lehuppant az
aszaltunkhoz. Közelről még fiatalabbnak és napbarnítottabbnak
látszott. Be kellett valljam, jóképű hapsi volt hegyes állal és
fekete szemekkel, szürkésfekete, katonásan rövid hajjal. Ingje
legfelső gombja macsósan ki volt engedve, így látszott, hogy
nemcsak karjai vannak kidolgozva, de a mellkasa is izmos
lehet.

– Szóval te vagy Flóra vőlegénye? – kérdezte harsányan. – Hadd
gratuláljak! Máté vagyok – nyújtott kezet. Szorítása nyers, férfias
volt.

– Örvendek, Zoli vagyok – mondtam rekedten. Elvégre az ember
nem mindennap ismerkedhet meg a kedvese volt pasijával. Vagy
mijével.

– Örülök, hogy megismerhetlek! – csapott a vállamra. Ő bezzeg
egyáltalán nem volt zavarban. Végigmért engem, majd Flórát is, és
most már értettem, miért időzött tekintete tovább a párom fekete
harisnyás combjain. – Olyan szép pár vagytok együtt!

– Köszönjük – feleltem megint csak rekedten.

– Figyu... – kezdte ugyanolyan lágyan Flóra, mint amikor a
témát felhozta. – Beszélgettünk vacsora közben Zolival, és meséltem
neki arról, hogy régen mi...

– Ja,
igen! – dőlt hátra Máté vidáman. – Van egy kis... közös múltunk,
hogy úgy mondjam. De ne aggódj, cimbora! – jelentette ki. – Ami
elmúlt, elmúlt! Nincs miért aggódnod, nem igaz, kicsim? – simított
végig a párom combján, aminek láttán a hátam libabőrös
lett.

– Nincs... – értett egyet vele Flóra. – Vagyis... épp azt
akartuk mondani, hogy... régóta tervezgetünk már ilyesmit, hogy
tudod, kicsit feldobjuk a szexuális életünket, és most eljöttünk
ide Szoboszlóra, tök szépek a fák, voltunk sétavonatozni is, meg
minden, és akkor így este megláttalak téged, és arra
gondoltam...

– Mire
gondoltál? – kérdezte Máté egyenesen a párom szemébe nézve.
Megfagyott körülöttünk a levegő, mindenki azt várta, mind mond majd
a másik. Flóra nagy levegőt vett és kibökte:

– Megdugnál újra?

Máté
arcán kéjes vigyor terült el.

– Szóval erről van szó? – kérdezte. – Felelevenítenéd a régi
szép időket?

Flóra
az alsó ajkába harapva bólintott.

– És
mit szól ehhez a derék vőlegény? – kérdezte Máté, de még csak nem
is fordult felém, tovább nézett Flóra szemébe.

– Úgy
beszéltük, hogy... ő nézné – sütötte le a szemét a
menyasszonyom.

– Tényleg? – fordult felém a pasi, és ismét a vállamra csapott.
– Érdekli az ilyesmi az öreg harcost?

– Nem
vagyok annyira öre... – próbáltam közbeszólni, de Máté
felkacagott:

– Csak
vicceltem, Zolcsikám! Figyeljetek, én nem vagyok semmi jónak az
elrontója. A buli itt már úgyis kezd ellaposodni – nézett körbe a
vacsorázókon. – Mikorra gondoltátok a partit?

– Most? – kérdezte a menyasszonyom halkan. Nem ismertem rá. Én
általában rengeteg előjáték és masszázs árán férkőzhettem a
puncijához, erre a régi dugópajtijával kész lenne most azonnal
lefeküdni?

– Miért is ne? – kérdezte Máté. – A legnagyobb örömmel állok
szolgálatotokra – és az “állok” szót jól kihangsúlyozta, hogy
mindenki értse, milyen állásra is gondol. – Azt a kis krémet
megeszed még? – kérdezte, majd amikor Flóra a fejét ingatta,
elhúzta előle a pohárkrémet, és belekanalazott.-- Egész finom! –
jelentette ki egy adag után, majd a következő adagot pimasz
vigyorral a kedvesem ajkai közé emelte: – Biztos nem
kérsz?

Flóra
engedelmesen, tekintetét a pasira függesztve engedte szájába a
kanalat és nyalta le róla a krémet.

– Tudod, hogy szeretem, ha lenyeled – tette hozzá a csávó,
amitől egyenesen megrándultam. Flóra bólintva nyelte le a krémet,
és nézett rám.

– Nem... baj?

– Dehogy... – feleltem rekedten. – Csináljuk!

– Ez a
beszéd, cimbora! – állt fel Máté. – Melyik a ti
szobátok?

– A
108-as, a folyosó végén... – mutattam fel a kártyát.

– Helyes! Nem szeretem, ha túl sok szomszéd hallja a sikolyokat
– jelentette ki még nagyobb vigyorral, majd kézenfogta a
menyasszonyomat, mintha csak keringőre kérné fel: –
Mehetünk?

Szó
nélkül tartottunk vele. Előttem vezette kézenfogva a páromat, én
meg mögöttük kullogtam. Kezdtem igazán örülni, hogy távol voltunk
otthonról.

Ahogy
elhaladtunk a karácsonyfa mellett, Máté megtorpant, a fához lépett,
és levett róla egy kis Mikulásbot cukorkát. – Ez még jól jöhet! –
mondta kacsintva. Zsebrerakta, és előre akart haladni.

– Várj
– mutatott Flóra felfelé. Mind fölnéztünk: az ajtó szemöldökfájára
falaki fagyöngyöt erősített. Eddig

